open-index/open-wikipedia-markdown huggingface dataset:
سروج

**سروج**  (عبرانی زبان: **שְׂרוּג**) عبرانی بائبل کی ایک شخصیت ہیں جن کا ذکر کتاب پیدائش میں آیا ہے۔ سروج رعو کے بیٹے اور حضرت ابراہیم علیہ السلام کے پردادا تھے۔

## نسب نامہ
سروج کے والد رعو، دادا فلج بن عبر اور پردادا سلح بن قینان ہیں۔ سروج ابراہیم علیہ السلام کے پرداد ہیں۔ سروج کا نسب نامہ یوں ہے: سروج بن رعو بن فلج بن عبر بن سلح بن قینان بن ارفکسد بن سام بن نوح۔

## سوانح
عبرانی بائبل کے مطابق سروج کی عمر 30 سال تھی جب اُن کا بیٹا نحور پیدا ہوا۔ نحور کی پیدائش کے بعد مزید 200 سال زندہ رہے۔ 230 سال کی عمرمیں وفات پائی۔ ہفتادی تورات اور سامری تورات کے مطابق سروج کی عمر 130 سال تھی جب نحور کی پیدائش ہوئی۔ سامری تورات کے مطابق سروج کی عمر 230 سال اور ہفتادی تورات کے مطابق عمر 330 سال ہوئی۔ لوقا کی انجیل کے یونانی نسخہ میں سروج کا نام **ساروخ** لکھا ہوا ہے۔

## خاندان
سروج کے خاندان سے متعلق کوئی تفصیل عبرانی بائبل میں موجود نہیں۔ کتاب جوبلی میں سروج کی والدہ کا نام اورہ اور بیوی کا نام ملکاح لکھا ہوا ہے۔ شہر ار کسدیم کی بنیاد کے وقت نوح نے سیروح کا نام تبدیل کرکے سروج رکھ دیا تھا۔

## حوالہ جات

زمرہ:بائبل کی شخصیات
زمرہ:تورات
زمرہ:شخصیات تورات
زمرہ:عبرانی زبان
زمرہ:کتاب پیدائش کی شخصیات
زمرہ:محمد بن عبد اللہ کے آباؤ اجداد
زمرہ:کتاب جوبلی
زمرہ:کلدیوں کا ار
کتاب جوبلی

**کتاب جوبلی** یا **[[کتاب پیدائش|پیدائش]] صغیر** (**چھوٹی پیدائش**) ایک قدیم یہودی مذہبی کتاب ہے۔ یہ کتاب 50 ابواب پر مشتمل ہے۔ جس کو حبشی راسخ الاعتقاد توحیدی کلیسیا اور یہود فلاشا (یا بِیٹا اسرائیل) مسلمہ کتاب سمجھتے ہیں۔ حبشی یہودیوں میں اس کتاب کو ”کتاب قسمت یا بازدید“ کے نام سے جانا جاتا ہے۔ (گیزر : መጽሃፈ ኩፋሌ *Mets'hafe Kufale*)۔ جبکہ *جوبلی* کو پروٹسٹنٹ، مشرقی آرتھوڈوکس اور رومی کاتھولک کلیسیا کلیسیا من گھڑت تحریر سمجھتے ہیں۔وہ عہد نامی قدیم کو مانتے ہیں۔

## حوالہ جات

زمرہ:دوسری صدی قبل مسیح کی کتابیں
زمرہ:قدیم عبرانی متون
زمرہ:موسیٰ سے منسوب کتابیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:کتاب جوبلی
زمرہ:حنوک
زمرہ:نیفیلم
نحور بن سروج

**نحور**، **نہور**، یا **ناحور** (عبرانی נָחֹור *Nāḥōr*)، عبرانی بائبل کے مطابق، سروج کا بیٹا تھا۔کتاب پیدائش میں بھی نحور کا سروج کے بیٹا کے طور پر ذکر کیا گیاہے

## بائبل داستان
کچھ تشریحات کے مطابق، نحور سمیری کی شہری ریاست اُر میں دریائے فرات میں پیدا ہوئے۔عبرانی بائبل کے مطابق، نحور 148 برس تک زندہ رہا۔ اورجب وہ 29 برس کا تھا تو اس کا ایک بیٹا پیدا ہوا جس کا اس نے تارح رکھا سروج ابرام(ابراہیم علیہ السلام)، نحور دوم اور حاران کا دادا تھا۔ اور یہ سب سام کی آل ہیں۔

## شجرہ نسب

## حوالہ جات

زمرہ:آئرش مورخین
زمرہ:تورات
زمرہ:سترہویں صدی کی آئرش شخصیات
زمرہ:سترہویں صدی کے آئرش مصنفین
زمرہ:سترہویں صدی کے مؤرخین
زمرہ:سولہویں صدی کی آئرش شخصیات
زمرہ:شخصیات تورات
زمرہ:عبرانی زبان
زمرہ:کاذب مؤرخین
زمرہ:کتاب پیدائش
زمرہ:کتاب پیدائش کی شخصیات
زمرہ:محمد بن عبد اللہ کے آباؤ اجداد
امیر شاہ بھیروی

**امیر السالکین پیر امیر شاہ بھیروی** دیوان فتح شاہ کی اولاد سے سلسلہ نظامیہ کی بھیرہ میں بنیاد رکھنے والے پیر محمد کرم شاہ الازہری کے دادا ہیں۔
## ولادت
پیر امیر شاہ کی ولادت 1837ء میں بھیرہ ضلع سرگودھا میں ہوئی والد کا نام پیر شاہ بھیرہ تھا آ پ کا خاندان علم اور دین داری کی وجہ سے مشہور تھا ۔
## سلسلۂ نسب
ان کا سلسلۂ نسب 19 وسطوں سے شیخ بہاالدین زکریا ملتانی سے ملتا ہے۔
## سلسلہ بیعت
پیر امیر شاہ بھیروی سلسلہ قادریہ میں پیر بہادر شاہ گیلانی بھیروی سے بیعت تھے اورپھر آپ کا تعلق سرگودھا کی ایک چھوٹی سی بستی ’’سیال شریف‘‘ میں خواجہ شمس العارفین شمس الدین سیالوی سے ہوا۔ سیال شریف حاضرہو کر بیعت کے بعد تربیت باطنی کی منازل طے کرتے ہوئے خرقہ خلافت حاصل کیا اور بھیرہ شریف میں سلسلہ کی بنیاد رکھی ۔
## سیرت و خصائل
آپ ساری رات دریائے جہلم کے کنارے نوافل میں مصروف رہتے۔ ساری رات کی شب بیداری کے باوجود دن بھر کے معمولات متاثر نہ ہوتے بلکہ مخلوق خدا کے ساتھ پیار، محبت اور اخلاق کے ساتھ پیش آتے۔ رب کریم کی رضا کے لیے اپنے کسی مخالف سے بھی بدلہ نہ لیا بلکہ تنگ کرنے والوں کو بھی دعائے خیر سے نوازتے۔ اﷲ کریم نے آپ کے شب وروز کی عبادت اور ریاضت کے نتیجہ میں آپ کی زبان میں اس قدر تا ثیر رکھی تھی کہ فقط چند کلمات سے بگڑے ہوئے کے لوگوں کے مقدر بدل ڈالے۔
## اولاد
اولاد میں تین بیٹے تھے : پیر صدیق شاہ، حافظ محمد شاہ اور پیر فتح شاہ۔ ان میں سے اپنا جانشین حافظ محمد شاہ کو بنایا۔ آپ کے جانشین اور تربیت یافتہ غازی اسلام پیر محمد شاہ نے ان کرنے کی خاطر محمدیہ غوثیہ کے نام سے پرائمریاسکول بنایاجس سے علاقہ میں علم کی روشنی پھیلی۔آپ ایک باکرامت بزرگ تھے اور روحانی تصرف سے کئی مرتبہ اپنے مریدوں کی راہنمائی فرمائی۔

## وفات
امیر شاہ بھیروی کی وفات 10 جمادی الثانی 1346ھ بمطابق 6 دسمبر 1927ء کو بھیرہ 90 سال کی عمرمیں ہوئی اسی روز آپ کا عر س مبارک پوری عقیدت اور مذہبی پابندیوں کے ساتھ منایا جاتا ہے۔ ۔

## حوالہ جات

زمرہ:1837ء کی پیدائشیں
زمرہ:1927ء کی وفیات
زمرہ:پاکستانی صوفیا
زمرہ:ضلع سرگودھا کی شخصیات
حافظ محمد شاہ

**حافظ محمد شاہ غازی بھیروی**مجامد و غازی سجادہ نشین و امیر جند اللہ بھیرہ (سرگودھا) تھے۔
## ولادت
حافظ محمد شاہ غازی ابن امیر السالکین امیر شاہ بھیروی تقریباً 1308ھ؍1890ء میں بھیرہ ضلع سرگودھا میں پیدا ہوئے۔

## سلسلۂ نسب
پیر محمد شاہ کا سلسلۂ نسب شیخ الاسلام بہا الحق و الدین ابو محمد زکریا سہروردی ملتانی سے ہوتا ہوا اصحاب صفہ میں سے صحابیٔ رسول حضرت ہبار تک پہنچتا ہے۔ قریباً تین سو سال پہلے شیخ الاسلام کے خاندان کے ممتاز فرد دیوان پیر فتح شاہ بھیرہ میں تشریف لائے اور شدو ہدایت اور تبلیغ اسلام کا وہ چراغ روشن کیا جو آپ کی اوالاد امجاد کی بدولت ہمیشہ در خشندہ وتابند رہا حتیٰ کہ یہ مرکزیت اور دینی قیادت پیر محمد شاہ کے حصہ میں آئی۔
## القاب
مصلح عظیم،مرد میدان،امیر جند اللہ
## تعلیم و تربیت
پیر محمد شاہ سن شعور کو پہنچے تو حافظ محمد موسیٰ اور حافظ جہان سے قرآن کریم حفظ کیا اگر چہ درس نظامی کی تکمیل نہیں کی لیکن بہت سے اساتذہ سے بہت حد تک ضروری مسائل کی واقفیت حاصل کرلی۔ قرآن پاک کے ساتھ آپ کو عشق کی حد تک لگاؤ تھا۔ رمضان شریف میں تراویح کے علاوہ آخری عشرہ کی طاق راتوں میں نوافل میں قرآن مجید کا ختم انکا معمول تھا۔
## بیعت و خلافت
والد گرامی نے آپ کی تربیت فرمائی اور مناسب وقت پر خواجہ ضیا ء الدین سیالوی سے بیعت کرادیا خواجہ نے مختلف ریاضتیں کرانے کے بعد آپ کو خرقۂ خلافت عطا فرمایا اور خلق خدا کی رہنمائی کا کام آپ کے سپرد کیا جسے آپ نے بڑی خوبی سے نبھایا ،عبادت وریاضت میں محویت کا یہ عالم تھاکہ تمام عمر صوم داوؤدی (ایک دن روزہ اور ایک دن افطار) رکھتے

## علوم اسلامیہ سے شغف
علوم دینیہ کی ترویج سے آپ کو فطری لگائو تھا جس کی بنا پر آپ نے والد گرامی کی موجودگی میں مدرسہ تدریس القرآن قائم کیا جو اب تک جاری ہے، ایک پرائمری اسکول کھولا تاکہ قوم کے نونہال لکھنے پڑھنے کے قابل بن سکیں۔ 1925ء میں تعلیم المسلمین کے نام سے ایک ینی درس گاہ قائم کی جس میں اپنے دور کے مقتدر فضلا کو تدریس کے لیے مقرر کیا۔ اس دار العلوم نے خاطر خواہ ترقی کی اور قابل قدر دینی و علمی خدمات انجام دیں۔ 1956ء میں آپ کے فرزند اجمند پیر محمد کرم شاہ مدیر ماہنامہ ضیائے حرم نے دار العلوم غوثیہ (بھیرہ ) کے نام سے ایک خوشگوار انقلاب پیدا کیا اور دار العلوم کے نصاب میں قدیم و جدید علوم کو یکجا کر دیا۔

## اولاد
* پیر محمد کرم شاہ فاضل جامعہ ازہر (فرزند اکبر)
* غلام حیدر شاہ انچارج سول ہسپتال سکھیگی(گوجرانوالہ)
## وفات
24 شعبان، 26 مارچ (1376ھ؍1957ء) کا انتقال ہوا۔

## حوالہ جات

زمرہ:1890ء کی پیدائشیں
زمرہ:1957ء کی وفیات
زمرہ:پاکستانی صوفیا
زمرہ:سرگودھا کی شخصیات
ارفکسد بن سام

**ارفکسد** (  &nbsp;*-'Arpaḵšaḏ* میں سے Pausa &nbsp;- *r ارپاḵšāḏ* ؛  - تارح ونشاولی  *ارفکسد)،* متبادل کے طور **ارفکسد** یا **Arphacsad** ہجے، سام کے بیٹوں میں سے ایک ہے. یہ نام عبرانی بائبل (یا عیسائی بائبل کا قدیم عہد نامہ ) میں کتاب جینیات میں درج ہے اور اس کے بعد مختلف بائبل کی کتابوں میں نقل کیا گیا ، بشمول عہد نامہ میں انجیل لوقا ۔

## بائبل کے اکاؤنٹس
کتاب پیدائش کے مطابق وہ سام (ابن نوح ) کے پانچ بیٹوں میں سے ایک تھا۔  ۔ وہ ابتدا نسل نسب کا بارھواں نام ہے جو آدم سے لے کر تارح تک ابراہیم کے آبائی خاندان کا پتہ لگاتا ہے  )۔ آدم کے ساتھ شروع کرتے ہوئے ، نو انٹیڈیلیو کے نام دیے گئے ہیں جو نوح اور سیلاب سے پہلے ہیں اور نوح کے بعد، نوح کے سب سے بڑے بیٹے سام سے شروع ہوئے اور اس کا اختتام تارح پر ہوا۔ 

متن کے مطابق ، ارفکسد کے بھائی عیلام ، اسور ، لود اور ارم تھے ۔ ارفکسد کا بیٹا کہا جاتا ہے سلح میں سوائے سپتواجنتا ، ان کے بیٹے کہاں ہے قینان ارفکسد کا پوتا ہونے، سلح . قینان بھی میں ارفکسد کا بیٹا طور پر شناخت کیا جاتا ہے لوقا  اور کے غیر وہیت کتاب میں جئو بئلیز 1: 8. جئو بئلیز کی کتاب کے علاوہ جو بیٹے سام کے بڑے بیٹے عیلام کے (یا بیٹی کچھ ورژن میں) تھا *Rasu'aya،* *سوسن* کی بیٹی کے طور ارفکسد کی بیوی کو پہچانتی ہے. (اس ماخذ میں *ارپکشاد کی والدہ کا نام صیڈکٹیلیب رکھا گیا ہے سام* کی بیوی کے نام پر مسابقت کی روایات کے لئے صندوق میں سوار بیویاں دیکھیں۔ )

## شناخت
کچھ قدیم یہودی ذرائع ، خاص طور پر *جبلیس ، نے ارفکسد کی طرف ارورہ اور کیسڈ کے فوری پیشوا کی حیثیت سے نشان دہی کی* ، جس نے مبینہ طور پر فرات کے مغربی کنارے پر واقع شہر ار کیسڈیم (اور کلدیوں کے شہر) کی بنیاد رکھی تھی (جون 9: 4؛ 11: 1-7) — جہاں اسی بینک ؤر کی طرف سے نشان دہی کی لیونارڈ Woolley کسدیوں کے طور 1927 میں واقع ہے. 

وولی کے ار کی شناخت تک ، ارفکسد کو بہت سے یہودی اور مسلمان اسکالرز شمالی میسوپوٹیمیا کا ایک علاقہ سمجھتے تھے۔ اس کی وجہ سے ارفکسد کی شناخت عرفہ قصید (ناموں میں مماثلتوں کی وجہ سے) سے ہوئی    - کے ساتھ منسلک ایک زمین Khaldis ، جن یوسیفس کے ساتھ الجھن میں کسدیوں . ڈونلڈ بی ریڈفورڈ نے زور دے کر کہا کہ ارفکسد کی شناخت بابل سے کی جانی ہے۔ 

## اسی نام کا دوسرا شخص
ایک اور ارفکسد کا حوالہ دیتی ارتقا کی کتاب جوڈتھ میں میڈیس کے بادشاہ کی حیثیت سے کیا گیا ہے اور اگر یہ سمجھا جاتا ہے کہ مدین بادشاہ اسوریوں کی فتح کے ہم عصر ہے ، تو اس کی شناخت فرورٹس (سی. 665 - 633 قبل مسیح) سے ہو سکتی ہے۔ اگر وہ نبو کد نضر دوم (جوڈتھ میں اسوریوں کا بادشاہ کے نام سے منسوب ہے) کے ہم عصر ہے ، تو اس کی نشان دہی کییاکیسارس (r. 625–585 قبل مسیح) سے ہو سکتی ہے۔. 

## حوالہ جات

زمرہ:سام
زمرہ:شخصیات تورات
زمرہ:کتاب پیدائش
زمرہ:کتاب پیدائش کی شخصیات
زمرہ:محمد بن عبد اللہ کے آباؤ اجداد
زمرہ:ویکی ڈیٹا سے مطابقت رکھنے والی مختصر تفصیل
زمرہ:کتاب جوبلی
شاہ عبد الکریم بلڑی وارو

**شاہ عبد الکریم بلڑی وارو** (اردو میں بلڑی والا)  (پیدائش: 20 شعبان 944ھ/20 جنوری 1538ء- وفات: 7 ذوالقعدہ 1032ھ/2 اکتوبر 1623ء ) پاکستان کے صوبہ سندھ کے متعلوی سادات، شاہ عبداللطیف بھٹائی کے جدِ امجد، معروف صوفی بزرگ اور اعلیٰ کلاسیکی شاعر تھے۔

## شجرہ
آپ کا شجرہ یا حسب نسب اس طرح ہے۔ شاہ عبد الکریم بن سید لعل محمد شاہ عرف اللہ شاہ بن سید عبد المومن شاہ عرف مینہہ شاہ بن سید ہاشم شاہ بن سید حاجی شاہ بہ سید جلال محمد عرف جرار شاہ بن سید شرف الدین شاہ بہ سید میر علی شاہ بن سید حیدر شاہ بن سید میر علی شاہ بن سید یوسف شاہ بن سید حسین شاہ بن سید ابراہیم شاہ بن سید علی الجواری شاہ بن سید حسن الکبری بن سید جعفر ثانی بن امام موسى کاظم بن امام جعفر صادق۔ آپ کا نسب سید قمر عباس اعرجی ہمدانی نے اپنی کتاب مدرک الطالب فی نسب آل ابی طالب میں تحریر کیا ہے

## حالات زندگی
شاہ عبد الکریم بلڑی والے 20 شعبان 944ھ بمطابق 20 جنوری 1538ء کو سید لعل محمد شاہ عرف اللہ شاہ کے گہر میں پیدا ہوئے۔ شاہ کریم چھوٹے تھے تو آپ کے والد بزرگوار نے وفات پائی۔ آپ بڑے بھائی سید جلال شاہ کی کفالت میں رہے۔ آپ بچپن سے صوفی بزرگوں اور عارفوں کی قربت میں رہے۔ انھیں سماع کا بڑا شوق تھا۔ بچپن میں سماع کی محفلوں میں شریک ہوتے تھے۔ آپ نے مذہبی علوم اور صوفیانہ رموز کا مطالعہ کیا۔ بھائی کی وفات کے بعدانہوں نے ماں کی خدمت اور خاندان کی نگہداشت کی۔ آپ نے شادی بھی کی۔ وہ صوفیانہ کلام میٹھی آواز میں گاتے تھے۔ آپ نے سید یوسف بکھری، مخدوم آدم سمیجو اور مخدوم نوح کی قربت میں سے فیض حاصل کیا۔ مخدوم نوح کے کہنے پر آپ نے بلڑی گاؤں میں رہائش اختیار کی۔ کہتے ہیں کے بھلڑی عورت کا نام تھا جس کی نسبت سے بھلڑی شہر پر نام پڑا اور خود شاہ کریم بھی بھلڑی سے منسوب کیے گئے۔ آپ نماز کے پڑے متقی رہے۔ آپ نے سیر سفر بھی کیا۔ پوری زندگی سادگی میں گزاری۔ آپ کا زیادہ وقت عبادت اور ریاضت میں گذرتا تھا۔ ان کی روحانی زندگی تصوف کی خوشبوء سے مالامال تھی۔ آپ نے تصوف کو سندھ پھیلایا اور کئی لوگ مستفیض ہوئے۔ آپ پڑے ملنسار اور رحمدل تھے۔ آپ سندھی زبان کے اساسی (بنیادی) صوفی شعرا میں سے تھے جنھوں نے بیت کی شاعری کو زندہ کیا اور فروغ دیا، آپ کے کلام میں معرفت اور وحدانت کا عصر بہت زیادہ ہے۔ آپ کے کلام کا مجموعہ **شاہ کریم جو کلام**سے مشہور ہے۔

## مزار
شاہ عبد الکریم بلڑی والے کا مزار ضلع ٹنڈو محمد خان کی تحصیل شاہ عبد الکریم کے قدیم گاؤں سعید پور میں واقع ہے۔ شاہ کریم کا مزار شاہ عبد اللطیف بھٹائی نے 1154ھ میں تعمیر کروایا جس کے لیے اینٹیں ملتان سے لائی گئیں تھی۔

## وفات
شاہ کریم نے7 ذو القعدہ 1032ھ بمطابق 1622ء کو اتوار کے دن 88 سال کی عمر میں وفات پائی۔

## حوالہ جات

زمرہ:1536ء کی پیدائشیں
زمرہ:1538ء کی پیدائشیں
زمرہ:1622ء کی وفیات
زمرہ:1623ء کی وفیات
زمرہ:سندھی شخصیات
زمرہ:سندھی شعرا
زمرہ:سندھی صوفیاء
زمرہ:صوفی شعرا
زمرہ:مغل سلطنت کے صوفیا
زمرہ:ہاشمی شخصیات
زمرہ:عرب نژاد پاکستانی شخصیات
زمرہ:سولہویں صدی کی مغلیہ سلطنت کی شخصیات
زمرہ:سندھی زبان کے شعرا
لامخ (اولاد قابیل)

**لامخ**  کا ذکر کتاب پیدائش کے باب چہارم میں قابیل کے نسب نامہ میں آیا ہے۔ لامخ قابیل کی چھٹی نسل ہے۔ اس کے باپ کا نام متوساایل مذکور ہے۔ لامخ کو ”تلوار کے گیت“ کے لیے ذمہ دار سمجھا جاتاہے۔ مزید برآں لامخ بائبل میں پہلا متعدد شریک حیات رکھنے والا شخص ہے۔ جس کی دو بیویاں تھیں، ”عدہ“ اور ضلہ(سلاہ)۔

## بائبل میں ذکر
بائبل میں مذکور لامخ کا نسب نامہ اس بات کو ثابت کرنے کے لیے کافی ہے کہ لامخ متوساایل کا بیٹا اور قابیل کی آل میں سے ہے:

: **(19)**اور لُمک(لامخ) دو عورتیں بیاہ لایا۔ ایک کا نام عدہ اور دُوسری کا نام ضِلّہ تھا۔
: **(20)**اور عدہ کے یابل پَیدا ہُوا۔ وہ اُن کا باپ تھا جو خیموں میں رہتے اور جانور پالتے ہیں۔
: **(21)**اور اُس کے بھائی کا نام یوبل تھا۔ وہ بِین اور بانسلی بجانے والوں کا باپ تھا۔
: **(22)**اور ضِلّہ کے بھی تو بلقائِن(توبل قابیل) پَیدا ہُوا جو پیتل اور لوہے کے سب تیز ہتھیاروں کا بنانے والا تھا اور نعمہ(واہلہ) تو بلقائِن(توبل قابیل) کی بہن تھی۔
: **(23)**اور لُمک(لامخ) نے بیویوں سے کہا کہ اَے عدہ اور ضِلّہ میری بات سُنو اَے لُمک(لامخ) کی بیویو میرے سخن پر کان لگاؤ۔ مَیں نے ایک مرد کو جِس نے مُجھے زخمی کِیا مار ڈالا اور لُمک(لامخ) جوان کو جِس نے میرے چوٹ لگائی قتل کر ڈالا۔
: **(24)**اگر قائِن(قابیل) کا بدلہ سات گُنا بسا لِیا جائے گا تو لُمک(لامخ) کا ستّر اور سات گُنا۔—پیدائش 24-4:19

## نام
مندرجہ بالا ناموں کے صحیح ترجمہ کی مختلف تجاویز موجود ہیں جن میں سے مستند مندرجہ ذیل ہیں:

## تلوار کا گیت
کتاب پیدائش 24-4:23 میں لامخ کی کہانی کے آخری حصہ نے ایک مختصر نظم کی شکل اختیار کرلی ہے، جو قابیل کی لعنت اور نشان کو یاد دلاتا ہے۔ نظم میں لامخ کا موقف ایک اعلیٰ جنگجو سے مشابہ ہے۔ جس میں وہ اپنا بدلا لینے کے لیے تیار ہے۔ البتہ اس سے اس کی وضاحت نہیں ہوتی کے لامخ نے کس(قابیل کا یا توبل قابیل) کا قتل کیا اور نہ اس کا ذکر تنک میں ہے۔ کچھ مسیحی علما نے رائے دی کہ توبل قابیل کی متعلقہ تلوار جس کا ذکر عبارت میں ہے جس کی وجہ سے نظم کا نام ”تلوار کا گیت“ ہو گیا۔ یہ نظم پراسرار جنگ نامہ خداوند سے بھی شروع ہو سکتی ہے اگرچہ اس کے لیے زیادہ سے زیادہ تناظر غیر واضع رہنا کا امکان ہیں۔

## حوالہ جات

زمرہ:بائبل میں مذکور قاتل
زمرہ:شخصیات تورات
زمرہ:کتاب پیدائش
زمرہ:کتاب پیدائش کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:یہودی علم الاساطیر
رینا کوشل دھرم شکتو

**رینا کوشل دھرم شکتو**  (1970ء کے دہے کی پیدائش) پہلی بھارتی خاتون ہے جس نے قطب جنوبی پر اسکائنگ کی ہے۔

## ابتدائی زندگی
رینا کی پیدائش ایک ہندو خاندان میں ہوئی جس کا تعلق پنجاب سے ہے۔ اس کے والد پنجابی تھے جبکہ والدہ کا تعلق اتر پردیش سے تھا۔ اس کی پرورش دارجلنگ میں ہوئی۔ اس نے ہمالین ماؤنٹینیئیرنگ انسٹی ٹیوٹ، دارجلنگ سے کوہکنی کی تربیت حاصل کی۔ وہ ہمالیہ کی کئی مہموں میں حصہ لے چکی ہے اور قیادت بھی کر چکی ہے۔ اس کا شوہر لو راج سنگھ دھرم شکتو بھی ایک کامیاب کوہکن ہے جو ماؤنٹ ایورسٹ کو پانچ بار عبور کر چکا ہے اور اسی طرح 38 سے زائد پہاڑوں پر چڑھ چکا ہے۔

## کامیابی
29 دسمبر 2009ء کو رینا نے تاریخی اسکائنک دوڑ لگائی۔ یہ مہم ایک آٹھ رکنی خواتین کی ٹیم کی جانب سے انجام پائی۔ یہ ٹیم دولت مشترکہ ٹیم کی طرف سے کاسپرسکی دولت مشترکہ انٹارکٹک مہم کے تحت 900 کلومیٹر انٹارکٹک برفیلی چوٹیوں کو عبور کرتے ہوئے قطب جنوبی پہنچی، جو دولت مشترکہ کے قیام کی 60 ویں سالگرہ کے موقع پر رونما ہونے والا اہم واقعہ تھا۔

## حوالہ جات

## بیرونی روابط
* Delhiite is first Indian woman to ski to South Pole
* First Indian woman to ski to the South Pole

زمرہ:1970ء کی دہائی کی پیدائشیں
زمرہ:بقید حیات شخصیات
زمرہ:پنجابی شخصیات
زمرہ:دہلی کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:پنجاب (بھارت) کی شخصیات
عبر

**عبر**  (عبرانی زبان: **עֵבֶר**‎) عبرانی بائبل کی ایک شخصیت ہیں جن کا ذکر کتاب پیدائش میں آیا ہے۔ عبر اسرائیلیوں کے جدِ امجد تھے۔ فلج کے والد اور سام بن نوح کے پرپوتے ہیں۔

## سوانح
عبرانی بائبل کے مطابق عبر کی پیدائش یوم العالم کے 1723 ویں سال میں ہوئی۔ رومی تقویم کے مطابق یہ سال 3786 قبل مسیح ہے۔ عبر سام بن نوح کے پرپوتے اور فلج کے والد ہیں۔ عبر کی عمر کے چونتیسویں سال فلج کی پیدائش ہوئی۔ فلج کی پیدائش کے بعد عبر مزید 430 سال زندہ رہے۔ عبرانی بائبل کے مطابق عبر کی وفات 464 سال کی عمر میں ہوئی۔ عبر کی وفات یوم العالم کے 2187 ویں سال میں ہوئی جو رومی تقویم کے مطابق 3321 قبل مسیح ہے۔

## حوالہ جات

زمرہ:اسلام میں انبیا اور رسل
زمرہ:بائبل کی شخصیات
زمرہ:تورات
زمرہ:شخصیات تورات
زمرہ:عبرانی زبان
زمرہ:کتاب پیدائش
زمرہ:کتاب پیدائش کی شخصیات
زمرہ:اسلام میں انبیا
زمرہ:کتاب تواریخ
زمرہ:محمد بن عبد اللہ کے آباؤ اجداد
زمرہ:ویکی ڈیٹا سے مطابقت رکھنے والی مختصر تفصیل
زمرہ:کتاب تواریخ کی شخصیات
سلح

**سلح**  (عبرانی زبان: **שלח**) عبرانی بائبل کی ایک شخصیت ہیں جن کا ذکر کتاب پیدائش میں آیا ہے۔

## دیگر مذاہب میں
مسورا تحریر اور سامری تورات کے مطابق، سلح ارفکسد کا بیٹا تھا۔ لیکن سپتواینہ کی تحریر کے مطابق سلح قینان کا بیٹا اور عبر کا باپ تھا۔

انجیلِ لوقا اور کتاب جوبلی دونوں سپتواینہ کی تحریر سے اتفاق کرتے ہیں کہ سلح قینان کا بیٹا ہے۔ مزید معلومات کے مطابق سلح کی ماں کا نام ملکہ بنت مادئی تھا۔ جبکہ ان کی زوجہ کا نام موآک بنت کسد تھا۔

وصال کے وقت سلح کی عمر 433 (بمطابق مسورا تحریر)، یا 460 (بمطابق سپتواینہ)، یا 460 (بمطابق سامری تحریر) برس تھی۔

## اسلام میں

اسلام میں کئی مؤرخین نے ان کی نشان دہی صالح علیہ السلام کے نام سے کی ہے۔

## حوالہ جات

زمرہ:بائبل کی شخصیات
زمرہ:تورات
زمرہ:شخصیات تورات
زمرہ:عبرانی زبان
زمرہ:لوقا کی انجیل
زمرہ:کتاب پیدائش کی شخصیات
زمرہ:کتاب تواریخ
زمرہ:محمد بن عبد اللہ کے آباؤ اجداد
زمرہ:ویکی ڈیٹا سے مطابقت رکھنے والی مختصر تفصیل
زمرہ:کتاب تواریخ کی شخصیات
زمرہ:کتاب جوبلی
مینا کشور کمال

**مینا کشور کمال** (ولادت: 27 فروری 1956ء - وفات: 4 فروری 1987ء) جو عام طور سے **مینا** کے نام سے جانی جاتی ہیں۔ اسی کی دہائی کی ایک سرگرم حقوق نسواں کی کارکن تھی۔ انھوں نے روا نامی تنظیم کی بنیاد رکھی یہ افغان تاریخ میں اس نوعیت کی تقریبا اولین کوشش تھی۔ انھون نے یہ کام کوئٹہ سے شروع کیا تھا جہاں اس حوالے سے اب بھی اس قدر آگاھی لوگوں میں موجود نہیں۔ ان کی شادی فیض احمد نامی ایک اور افغان سیاست دان سے ہوئی جو پشاور میں رہائش رکھتے تھے انھیں مبینہ طور پر اس وقت کی افغان حکومت نے قتل کروایا جبکہ ایک سال کے اندرمینا بھی کوئٹہ میں قتل کر دی گئیں۔

## حالات زندگی
1977 میں ، جب وہ کابل یونیورسٹی میں تعلیم حاصل کر رہیں تھیں تب انھوں نے ایک روا نامی تنظیم کی بنیاد رکھی تھی۔ 1979 میں انھوں نے حکومت کے خلاف مہم چلائی اور اس کے خلاف حمایت کو متحرک کرنے کے لیے اسکولوں میں جلسوں کا اہتمام کیا اور 1981 میں ، اس نے دو لسانی نسائی ماہر رسالہ ، پیامِ زان (خواتین کا پیغام) شروع کیا۔ انھوں نے مہاجر بچوں اور ان کی ماؤں کی مدد کے لیے وطن اسکولوں کا بھی قیام عمل میں لایا ، جس میں اسپتال میں داخل ہونے اور عملی مہارت کی تعلیم دی جاتی تھی۔

## ذاتی زندگی
مینا کشور کی شادی افغانستان آزادی تنظیم کے رہنما فیض احمد سے ہوئی تھی  جن 12 نومبر 1986 کو گلبدین حکمت یار کے ایجنٹوں نے قتل کیا تھا۔ ان کے تین بچے اولاد تھی، جن کی کوئی خبر نہیں ہے۔

## حوالہ جات

زمرہ:1956ء کی پیدائشیں
زمرہ:1987ء کی وفیات
زمرہ:افغان انقلابی
زمرہ:افغان بیرون ملک مقتول افراد
زمرہ:افغان جمہوری فعالیت پسند
زمرہ:افغان حامی حقوق نسواں
زمرہ:افغان سیاسی مقتولین
زمرہ:بلوچستان، پاکستان میں مقتول افراد
زمرہ:پاکستان میں افغان تارکین وطن
زمرہ:مقتول فعالیت پسند
زمرہ:ویکی ڈیٹا سے مختلف مختصر وضاحت
زمرہ:شہری حقوق کے فعلیت پسند
پوجا ٹھاکر (بھارتی فضائیہ)

**پوجا ٹھاکر** بھارتی فضائیہ میں ایک خاتون وینگ کمانڈر ہے۔ وہ اس وقت سرخیوں کا حصہ بنی جب وہ مسلح افواج کی عدالت سے فضائیہ کی جانب سے مستقل کمیشن (Permanent Commission) کی نفی کی شکایت سے رجوع ہوئی اور اس کے حق میں فیصلہ کیا گیا۔

## مختصر حالات زندگی
پوجا ٹھاکر کی پیدائش 1979ء میں ہوئی۔ وہ ایک فوجی کرنل کی بیٹی ہیں۔ وہ راجستھان سے ہیں اور فضائیہ میں 2000ء میں شامل ہوئی ہے۔

## مستقل کمیشن کی اہمیت اور پوجا ٹھاکر کی جد و جہد
مستقل کمیشن یا اس کے تحت بھرتی کی صورت میں خاتون افسر لفٹننٹ کے درجے تک پہنچ ہو سکتی ہیں اور مابعد وظیفہ تمام فوائد سے استفادہ کر سکتی ہیں۔ خواتین کو فضائیہ میں مستقل افسروں کے طور پر 2010ء سے بھرتی کیا جا رہا ہے جس کا پس منظر یہ تھا کہ تقریبًا 50 خاتون افسر، جن میں سے 22 بھارتی فضائیہ سے تھیں، عدالیت سے رجوع ہوئیں۔ 250 سے زائد خواتین کو مستقل کمیشن کا موقف حاصل ہوا جب عدالت نے ان کے حق میں اپنا فیصلہ سنایا۔

## پوجا کا طرۂ امتیاز
2015ء میں بارک اوباما بھارت آئے تھے۔ اس سلسلے میں ان کے اعزاز میں بھارت میں ہونے والے زمینی فوج، فضائیہ اور بحریہ کے مشترکہ گارڈ آف آنر پریڈ کی قیادت پوجا نے کی۔ اوباما بھارت کے 66 ویں یوم جمہوریہ کے موقع پر مہمان بن کر بھارت آئے تھے۔

## حوالہ جات

زمرہ:1979ء کی پیدائشیں
زمرہ:بھارتی فضائیہ
سکائی لیب

**سکائی لیب** زمین کے گرد گردش کرنے والی ریاستہائے متحدہ امریکا کی پہلی خلائی لیبارٹری تھی۔ ناسا نے اسے 1973ء میں خلا میں بھیجا، جہاں خلابازوں نے زمین کا ڈیٹا جمع کیا۔ 1974ء میں اسے ترک کر دیا گیا۔ زمین کے مدار کے گرد 34981 چکر کاٹنے کے بعد سکائی لیب کی تباہی کا عمل شروع ہو گیا۔ 1979ء میں یہ زمین پر گر گئی۔

## حوالہ جات

## بیرونی روابط

زمرہ:ناسا کے پروگرام
زمرہ:خلائی پرواز میں 1973ء
زمرہ:اپالو پروگرام
زمرہ:خلائی پرواز میں 1979ء
وینٹا بلیک

تصغیر|ایک ایلیومینیم فوائل کا کچھ حصہ وینٹا بلیک کا ہے۔|262x262px

وینٹا بلیک(Ventablack)دنیا کا سیاہ ترین مادہ ہے۔ یہ مادہ ایک سیدھ میں رکھی کاربن نینو ٹیوبز ایرے سے بنا ہے۔۔ یہ مادہ نظر آنے والی روشنی کا 99.96 فیصد جذب کر لیتا ہے۔ وینٹا بلیک کو 2014 میں تخلیق کیا گیا تھا۔ اس کا ایک سپرے ورژن بھی دستیاب ہے۔ 
## حوالہ جات

زمرہ:2014ء کی متعارفات
زمرہ:آدمساختہ اجرام
زمرہ:سیاہ رنگ کے درجے
زمرہ:کیمیائی اشیاء
زمرہ:برطانوی ایجادات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:فحم
زمرہ:نینو ٹیکنالوجی
زمرہ:ریکارڈ
زمرہ:فن
زمرہ:نزاعات
مشال خان کا قتل

316x316px|تصغیر|مشال خان کے قتل پر معذرت خواہی کا پوسٹر
**مشال خان یوسفزئی** (پیدائش: 1994ء – وفات: 13 اپریل 2017ء) عبد الولی خان یونیورسٹی مردان کے ایک پاکستانی مسلم ،پشتون طالب علم تھے جنھیں اپریل 2017 میں مذکورہ جامعہ کے حدود میں مشتعل ہجوم نے توہین مذہب کے الزام میں قتل کیا۔ ان پر مبینہ طور پرفیس بک پر مذہب متعلق توہین آمیز مواد نشر کرنے کا الزام تھا۔ انسپکٹر جنرل آف پولیس کے مطابق " ہمیں توہین مذہب کے حوالے مشال، عبد اللہ اور زبیر کے خلاف سے کوئی ثبوت نہیں ملے"۔ مشال کے دوست کے بیان کے مطابق ،جو انھوں نے پولیس کو جمع کرایا، وہ ایک راسخ العقیدہ مسلمان ہیں جبکہ ان پر حملے کی وجہ ان دونوں کی جانب سے جامعہ کی انتظامیہ کے خلاف تنقید ہے۔۔اس واقعہ کے بعد 45 افراد حراست میں لیے گئے۔ اور انھیں انسداد دہشت گردی عدالت میں پیش کیا جائے گا۔

## مزید دیکھیے
* سلمان تاثیر
## حوالہ جات

* Professors tried to hide Mashal Khan before he was brutally murdered
* فیس بک اکاؤنٹ مشال خان

زمرہ:2017ء کی وفیات
زمرہ:2017ء میں پاکستان
زمرہ:اسلام متعلقہ نزاعات
زمرہ:پاکستان میں انسانی حقوق
زمرہ:پاکستان میں تعسفات انسانی حقوق
زمرہ:پاکستان میں قانون توہین مذہب
زمرہ:پاکستان میں مقتول افراد
زمرہ:پاکستانی انسان دوست
زمرہ:قانون توہین رسالت (پاکستان) کے متاثرین
زمرہ:ایشیا میں 2017ء میں قتل
زمرہ:2017ء میں پاکستان میں جرائم
زمرہ:جامعہ عبد الولی خان کے فضلا
زمرہ:پاکستان میں 2017ء میں قتل
زمرہ:مقتول پاکستانی شخصیات
زمرہ:2017ء میں قتل
زمرہ:پاکستانی ملحدین
امام دین گوہاویا

**امام دین گوہاویا**   كى نمائش 2 جون، 1967ء كو ہوئى۔ آج سے 123 سال پہلے کا لاہور کے قریبی گاؤں گوہاویا کا یہ سچا واقعہ ہے۔ 1885ء کی وہ تاریخ جو غیر ملکیوں کے خوف سے کاغذ کے صفحات پر نہ آ سکی مگر سینہ بسینہ آج تک چلی آئی ہے۔ جب انگریز اپنی حکومت کی بنیادیں مضبوط کرنے کے لیے طرح طرح کے ظلم توڑنے کے علاوہ عوام میں پھوٹ ڈالتے تھے۔ اس فلم كے فلم ساز چوہدری اسلم، ہدايت كار رشيد اختر، موسيقار ماسٹر عبد اللہ اور نغمہ نگار حزيں قادری تھے۔ یہ فلم پاكستان کے واقعات كى چھٹی فلم تھی۔

اس فلم کی موسیقی جی اے چشتی نے ترتیب دی تھی اور جب کہ اس فلم کو ایک گیت نگار وارث لدھیانوی تھے، لیکن ان کے علاوہ دو دیگر گیت نگار بھی تھے، منظور جھلا اور سکیدار۔

## حوالہ جات

زمرہ:1967ء کی پاکستانی فلمیں
زمرہ:برطانوی راج میں سیٹ فلمیں
زمرہ:پاکستانی جرم فلمیں
زمرہ:پاکستانی سوانحی فلمیں
زمرہ:پنجابی زبان کی فلمیں
زمرہ:فلم پر پاکستان کی تاریخ
زمرہ:نگار اعزاز جیتنے والی شخصیات
زمرہ:لولی وڈ
زمرہ:1960ء کی دہائی کی پنجابی زبان کی فلمیں
زمرہ:ان پٹ کی غلطیوں کے ساتھ ٹریک فہرستیں
زمرہ:1967ء کی فلمیں
زمرہ:ویکی ڈیٹا سے مختلف مختصر وضاحت
زمرہ:پنجابی زبان کی پاکستانی فلمیں
اقبال سوکڑی

**اقبال سوکڑی** سرائیکی میں دور جدید کے شاعر ہیں۔ جنھیں ’’ثانیِ فرید‘‘ کے خطاب سے نوازا گیا۔

## نام
قلمی نام اور تخلص اقبال سوکڑی نام محمد اقبال شروع میں اکثر قبیلے کی مناسبت سے اقبال قبالیؔ بھی لکھتے رہے۔
## پیدائش
اقبال سوکڑی کی پیدائش 1938ء بستی سوکڑ میں داد خاں مغلانی کے گھر ہوئی۔
## جائے پیدائش
اقبال سوکڑی کی جائے پیدائش جھوک قبالی (لڑا) تونسہ شریف، (پنجاب)، پاکستان جو قصبہ نتکانی کے قرب وجوار میں موجود ہے۔ بعد میں قصبہ سوکڑ(تونسہ) مقیم ہوئے۔ پھر اقبال سوکڑی کے نام سے شہرت دوام حاصل کی۔

## شاعری
اقبال سوکڑی نے دوہڑہ، غزل، پابند نظم، آزاد نظم اور کافی پر طبع آزمائی کی ہے۔ موصوف نے جب پہلی بار غزل کہنے کا تجربہ کیا تو شعرا نے مخالفت کی، سرائیکی ادب میں جب غزل کو اعتبار ملا پھر سب شعرا نے غزل کہنے کو ترجیح دی اقبال سوکڑی کو غزل میں دلکش اسلوب اور منفرد لب و لہجہ سے جو عظمت و شہرت ملی وہ کسی دوسرے سرائیکی شاعر کے حصے میں نہیں آئی۔
## نمونہ کلام
* نہیں سانول جیہاں مغرور کوئی
* اساں وانگوں نہیں مجبور کوئی
* غم تیڈا مُدت توں دامن گیر ہے
* دُکھ بھری تہوں میڈی ہر تحریر ہے

## تصنیفات
* اٹھواں اسمان(آٹھواں آسمان)
* کالے روہ چٹی برف
* ورقہ ورقہ زخمی
* ڈکھ دی جنج(دکھ کی بارات )
* ہنجوان ڈے ہار
* بے انت
* لیرو لیر پچھانواں (تار تار سایہ ) 
## حوالہ جات

زمرہ:1938ء کی پیدائشیں
زمرہ:سرائیکی زبان کے شعرا
جسارت خیالی

**جسارت خیالی** ایک محقق، نقاد، تذکرہ نگار، مترجم, ادیب اور انسان دوست شاعر ہیں۔
## نام
قلمی نام جسارت خیالی، ان کا مکمل نام منظور حسین ہے۔

## پیدائش
جسارت خیالی کی پیدائش 1954ء میں تھہیم آباد، پہاڑ پور لیّہ (پنجاب)، پاکستان میں ہوئی۔
## والد کا نام
والد کا نام اللہ بخش جو محکمہ ریونیو میں ملازم تھے۔
## تصانیف و تالیف
* لا زماں سے زماں تک
* شعاع ِ فردا (شاعری)
* سطوت حرف
* تذکرہ شعرا تونسہ شریف
* اقبال سوکڑی فن اور شخصیت
## نمونہ کلام
* جس روز سے اخلاق کا نکلا ہے جنازہ
* سچ کی کوئی انسان گواہی نہیں دیتا
*
*
## ادارت
ہر سمت ماہی "نیا قدم" لیہ
## حوالہ جات

زمرہ:1954ء کی پیدائشیں
زمرہ:پاکستانی شعرا
زمرہ:ضلع لیہ کی شخصیات
طوق الحمامہ

**طوق الحمامہ** ابن حزم اندلسی کی تصنیف ہے جو گیارہویں صدی عیسوی کے دوسرے عشرے میں مکمل ہوئی۔ یہ کتاب محبت و عشق پر مبنی اسرار و رموز پر لکھی گئی ہے۔

## جائزہ
ابن حزم اندلسی علم الہیات و فلسفہ اور قانون و فقہ میں اعلیٰ مقام رکھتے ہیں۔ اُن کی دیگر تصانیف کی نسبت طوق الحمامہ محبت و عشق کے اسرار و رموز پر مبنی کتاب ہے جو 413ھ/ 1022ء میں مکمل ہوئی۔ابن حزم اندلسی کی صرف یہی ایک کتاب ہے جو عربی ادب پر تحریر کی گئی ہے۔

دراصل یہ ایک مقالہ ہے جس کا بیشتر مواد افلاطون کی کتاب فائیڈرس سے اخذ کیا گیا ہے۔ کتاب پر طائرانہ نظر دوڑائیں تو ابن حزم اندلسی کی نفسیاتی کیفیات کا اظہار بھی ہوتا ہے۔ کتاب کے آغاز میں ہی اُن کے لڑکپن کی حسِ جمالیات پڑھنے کو ملتی ہیں۔

## اشاعت و ترجمہ
اِس کتاب کا اولاً انگریزی ترجمہ A. R. Nykl نے 1931ء میں کیا اور یہ ترجمہ مارچ 1932ء میں اورئینٹل انسٹیٹوٹ شکاگو سے شائع ہوا۔ بعد ازاں دوسرا انگریزی ترجمہ آرتھر جان اربری نے 1951ء میں شائع کیا۔

## مزید دیکھیے
* ابن حزم اندلسی
* افلاطون
* فائیڈرس
* آرتھر جان اربری
* عربی ادب
* جامعہ لائیڈن کتب خانہ، نیدر لینڈز

## حوالہ جات

زمرہ:1022ء کی کتابیں
زمرہ:تاریخ
زمرہ:گیارہویں صدی کی عربی کتب
زمرہ:عربی ادب میں عشق
زمرہ:قرون وسطی کا عربی ادب
سوامی ویویکانند

**نریندرناتھ دت**، جنھیں درویشی اختیار کر لینے کے بعد **سوامی ویویکانند** کا نام دے دیا گیا، 12 جنوری، 1863ء کو کولکاتہ میں پیدا ہوئے۔

## کام
وہ ان با اثر ہندو روحانی رہنماؤں میں سے ایک تھے جنھوں نے ہندوستان کی بے داری میں قابل قدر خدمات انجام دیں۔

## مذہبی خیالات
ویویکانند ویدانت کے فلسفہ کی تجدید، عالمی بھائی چارے اور مذہبی ہم آہنگی کے زبردست حامی تھے۔

## شخصیت جن سے وہ متاثر تھے
رام کرشن پرم ہنس کے وہ خاص شاگرد تھے۔ انھوں نے عالمی پیمانے پر دو روحانی تحریکوں کی بنیاد رکھی جنھیں " رام کرشن مٹھ " اور " رام کرشن مشن "۔ یہ دونوں تنظیمیں ایک صدی سے زائد وقت سے انسانیت کی فلاح و بہبود اور خدمت خلق کے مختلف کاموں میں مصروف ہیں ۔

## بیرونی روابط

## حوالہ جات

زمرہ:1863ء کی پیدائشیں
زمرہ:1902ء کی وفیات
زمرہ:احیائے مذہب کی حامی ہندو شخصیات
زمرہ:ادویتی فلاسفہ
زمرہ:انیسوی صدی کے الٰہیات دان
زمرہ:انیسویں صدی کے فلسفی
زمرہ:انیسویں صدی کے ہندو مذہبی رہنما
زمرہ:بنگالی زبان کے بیرونی روابط پر مشتمل مضامین
زمرہ:بنگالی شخصیات
زمرہ:بنگالی ہندو
زمرہ:بھارتی الٰہیات دان
زمرہ:بھارت کے مذہبی مصنفین
زمرہ:ہندوستان کے ہندو روحانی گرو
زمرہ:بھارتی ہندو مبلغین
زمرہ:پریزیڈنسی یونیورسٹی، کولکاتا کے فضلا
زمرہ:تارک الدنیا شخصیات
زمرہ:رام کرشن کے سنیاسی شاگرد
زمرہ:روحانی اعمال
زمرہ:کلکتہ یونیورسٹی کے فضلا
زمرہ:کولکاتا کی شخصیات
زمرہ:معاصر بھارتی فلاسفہ
زمرہ:نئی مذہبی تحریکوں کے بانی
زمرہ:نئی ہندو مذہبی تحریکیں
زمرہ:یوگی
زمرہ:ہندو سنت
زمرہ:ہندو فلاسفہ
زمرہ:ہندو مصلحین
زمرہ:ہندو مصنفین
زمرہ:اسکاٹش چرچ کالج کے فضلا
زمرہ:ویکی ڈیٹا سے مختلف مختصر وضاحت
زمرہ:ذات پات کے مخالف فعالیت پسند
زمرہ:بندوستانی ہندو سنت
زمرہ:ہندوستانی ہندو سنت
زمرہ:بھارتی عوامی مقررین
زمرہ:ویدانت
زمرہ:نو ویدانت
مطالب قرآن عظیم

[تصغیر|394x394px|مطالب قرآن عظیم کا سرورق – پہلی اشاعت [1930ء، نیو یارک]]
**مطالب قرآن عظیم**  مشہور مفسر و محقق محمد مارماڈیوک پکتھال کا ترجمہ قرآن ہے جو 1930ء میں شائع ہوا۔ اِس ترجمہ کو بیسویں صدی عیسوی کے دو بڑے تراجم قرآن میں شمار کیا جاتا ہے جو فی زمانہ مقبولِ عام ہے۔

## تاریخ
محمد مارماڈیوک پکتھال نے اِس ترجمہ کا آغاز 1928ء میں کیا تھا اور 2 سال کی محنت کے بعد یہ ترجمہ اوائل 1930ء میں مکمل ہوا اور اِس کی اشاعت 1930ء میں ہی نیو یارک سے ہوئی۔ اِس ترجمہ قرآن کے بعد پکتھال کی شہرت میں مزید اضافہ ہوتا گیا اور اِس ترجمہ کو بیسویں صدی عیسوی کے شاہکار تراجم قرآن میں شمار کیا جاتا ہے۔ یہ باقاعدہ طور پر ایک ایسے مسلمان کا ترجمہ تھا جس نے گذشتہ کئی سال قبل اسلام قبول کر لیا تھا۔ انگریزی تراجم قرآن میں سرفہرست یہی ترجمہ ہے، بعد میں دوسرے شمار پر عبداللہ یوسف علی کا ترجمہ قرآن ہے۔

## اشاعت
محمد مارماڈیوک پکتھال کا یہ انگریزی زبان کا ترجمہ 1930ء میں نیو یارک سے شائع ہوا۔ بعد ازاں دہلی سے 1985ء میں اور پاکستان کے کئی شہروں سے بھی شائع ہوتا رہا ہے۔1930ء میں پہلی اشاعت کا انتساب نظام حیدرآباد دکن کے نام تھا کیونکہ محمد مارماڈیوک پکتھال اُس زمانہ میں نظام حیدرآباد دکن کی ملازمت میں تھے۔ وہ حیدرآباد کے چادرگھاٹ ہائی اسکول کے پرنسپل تھے۔

## مزید دیکھیے
* محمد مارماڈیوک پکتھال
* ترجمہ قرآن
* تراجم قرآن کی فہرست

## حوالہ جات

زمرہ:انگریزی میں تراجم قرآن
زمرہ:1930ء کی کتابیں
زمرہ:سرورق سے عاری کتابیں
کتاب الام

**کتاب الام** امام محمد بن ادریس شافعی (متوفی: 204ھ/ 820ء) کے مختصر فقہی رسائل کی جمع کردہ حالت میں مشہور تصنیف ہے۔ یہ کتاب نویں صدی عیسوی میں مرتب کی گئی اور علمائے فقہ شافعی کے نزدیک معتبر ترین سمجھی جاتی ہے۔

## تاریخ
یہ کتاب مختلف رسائل کا مجموعہ ہے۔ کتاب الاُم مکالمہ کی صورت میں ہے، امام شافعی مخالفین کا رد کرتے ہوئے اُن کا نام نہیں لیتے۔ یہ تصنیف اُن کے شاگرد ربیع بن سلیمان مرادی کی روایت سے ہم تک پہنچی ہے۔ اِس میں موجود رسائل اور مقالات کی ایک فہرست ابن ندیم نے کتاب الفہرست میں لکھی ہے۔ ابن ندیم جن کو کتابوں کا نام دیتا ہے دراصل وہ کتاب الاُم کے اجزاء ہیں۔ دوسری مشہور فہرست اِن رسائل کی امام بیہقی نے لکھی ہے، تیسری فہرست الحافظ ابن حجر عسقلانی نے لکھی ہے اور متاخرین میں سے یاقوت حموی نے معجم الادباء میں لکھی ہے۔ یاقوت حموی نے جو عنوانات اِن رسائل کے دیے ہیں وہ زیادہ تر وہی ہیں جو کتاب الاُم کے نسخہ مطبوعہ قاہرہ 1321ھ تا 1325ھ مطابق 1903ء تا 1907ء میں موجود ہیں اور یہ سات جلدوں میں طبع ہوئی۔ اِس نسخہ کا کچھ حصہ امام سراج الدین بلقینی والے نسخہ پر مبنی ہے۔ اِس مجموعہ کا قدیمی نام معلوم نہیں ہو سکا اور جہاں تک رسائی ہوئی ہے، یہ نام سب سے پہلے امام بیہقی نے اور امام غزالی نے کتاب احیاء العلوم الدین میں اور الحافظ ابن حجر عسقلانی نے کتاب الاُم کے نام سے ذکر کیا ہے۔

## اشاعت
قاہرہ، مصر سے پہلی مرتبہ عربی زبان کے قدیمی نسخہ کی تصحیح کے بعد 1321ھ تا 1325ھ مطابق 1903ء تا 1907ء شائع ہوئی۔ دوسری اشاعت 1422ھ/ 2001ء میں اسکندریہ، مصر سے مکتبہ دارالوفاء نے گیارہ جلدوں پر مشتمل کتاب الام شائع کی جو کل 6,465 صفحات پر مشتمل تھی۔

## مزید دیکھیے
* محمد بن ادریس شافعی
* کتاب الفہرست
* ابن ندیم

## حوالہ جات

زمرہ:اصول فقہ
زمرہ:عربی کتب
زمرہ:فقہ سے متعلق کتابیں
زمرہ:کتب اہل سنت
زمرہ:نویں صدی کی کتابیں
زمرہ:شافعی فقہ کی کتابیں
کتاب البلہان

[تصغیر|[دائرۃ البروج میں واقع سرطان (برج) کی مصورانہ تصویر– 1390ء|401x401px]]

**کتاب البلہان** یا **کتاب العجائب**  عبد الحسن الاصفہانی کی تصنیف ہے جس میں علم فلکیات کے حوالے سے تفصیل اور نقشے دیے گئے ہیں۔

## تاریخ
ماہر فلکیات عبد الحسن اصفہانی نے یہ کتاب 792ھ/ 1390ء میں مکمل کی۔ کتاب کا مخطوطہ عربی زبان میں ہے اور ابھی تک مخطوطہ کی شکل میں موجود ہے اور شائع نہیں ہو سکی ہے۔ کتاب کا مواد فلکیات، علم نجوم اور مستقبل کی پیشگوئیوں کے استخراجات پر مبنی ہے۔ کتاب میں ماضی کی عالمی تاریخ کے کچھ واقعات کی مصوری بھی دکھائی گئی ہے جن کو علم نجوم کے اثرات اور معیارات کے ذریعہ بیان کیا گیا ہے۔ ماضی کے کچھ واقعات میں اسکندریہ کا روشن مینار کی تباہی، یاجوج اور ماجوج کا قصہ، رومی شہنشاہ تیبیریس کے حمام خانوں میں بھوت کے اثرات، چینی نجوم میں اژدہا کے اثرات بھی بیان کیے گئے ہیں۔ یہ مخطوطہ اب کتب خانہ بوڈلین میں عدد نمبر 133 کے تحت موجود ہے۔

## نگارخانہ

فائل:Kitab al-Bulhan -- devil.jpg|برج ثور کا مصوری عکس
فائل:Kitab al-Bulhan -- zodiac.jpg|برج جدی کا مصوری عکس
فائل:Book of Wonders folio 38a cropped.jpg|سد ذو القرنین اور یاجوج اور ماجوج
فائل:Book of Wonders folio 36a cropped.jpg|اسکندریہ کا روشن مینار– اسکندریہ، مصر
فائل:Book of Wonders folio 35b.jpg|رومی شہنشاہ تیبیریس کے حمام خانوں میں بھوت کے اثرات
فائل:Book of Wonders folio 33b.jpg|اونٹ پر سوار ایک آدمی اژدہا کو مار رہا ہے۔


## مزید دیکھیے
* فلکیات
* نجوم

## حوالہ جات

زمرہ:پندرہویں صدی کے منقش و منور مخطوطات
زمرہ:چودہویں صدی کی کتابیں
زمرہ:چودہویں صدی کے منقش و منور مخطوطات
زمرہ:عربی علم الاساطیر
زمرہ:علم نجوم کے متون
زمرہ:قرون وسطی کا عربی ادب
زمرہ:منقش و منور اسلامی مخطوطات
زمرہ:کامنز زمرہ جس کا ربط ویکی ڈیٹا پر ہے
زمرہ:عربی کتب جادو
زمرہ:تاریخ اسلامی علوم سانچے
زمرہ:عرب افسانوی مخلوقات
زمرہ:عربی الفاظ اور جملے
زمرہ:قرون وسطی میں ادب
سمہ بن اجی

تصغیر|داؤد کے سورماؤں میں سے ایک۔”سمہ“
**سمہ**  ایک شخصیت کا نام ہے جس کا ذکر عبرانی بائبل میں کیا گیا ہے۔ یہ اجی ہراری کا بیٹا تھا اور جو داؤد کے سورماؤں میں سے ایک تھا۔ جس کا ذکر کتاب سموئیل دوم میں آیا ہے:

دوسرا ذکر کتاب تواریخ میں سمعہ کی بجائے سموت کے نام سے آیا ہے: 

دوسرا ذکر بھی کتاب تواریخ اول میں سمعہ کی بجائے ”سمہوت“ کے نام سے آیا ہے جو سال کے چوتھے مہِینے میں مملکت اسرائیل کے بادشاہ داؤد کی فوج میں کمانڈر کے طور پر خدمات سر انجام دیتا تھا:

سمہ یا سموت یا سمہوت کی سب سے بڑی کامیابی یہ تھی کہ جب فلستیوں کی فوج سے  بنی اسرائیلی فوج شکست کھا رہی تھی تو تب تمام بنی اسرائیل فرار ہو گئے تھے۔ اس وقت سمعہ بن اجی نے دال کے پہاڑ کے مقام پر مقابلہ کرتے ہوئے 300-800 فلستی مرد فوجیوں کو اکیلے شکست دی تھی۔

اس کے علاوہ بائبل میں دوسرے سمہ بھی مذکور ہیں جن کا صرف نام لیا گیا ہے:
*سمہ جس کا ذکر کتاب تواریخ میں آدم کے شجرہ نسب  کیا گیا ہے۔اسی سمہ کا ذکر کتاب پیدائش میں کیا گیا ہے جو رعوایل کا بیٹا تھا۔
 
*سمہ یسی کا تیسرا بیٹا اور داؤد (بادشاہ) کا بھائی تھا۔

## حوالہ جات

زمرہ:شخصیات عبرانی بائبل
زمرہ:کتاب پیدائش
زمرہ:کتاب تواریخ
زمرہ:کتاب سموئیل
زمرہ:ویکی ڈیٹا سے مختلف مختصر وضاحت
مخطوطہ قرآن توپ قاپی محل

**مخطوطہ قرآن توپ قاپی محل** پہلی صدی ہجری مطابق آٹھویں صدی عیسوی میں تحریر کیا جانے والا قرآن کا قدیم محفوظ ترین نسخہ ہے جو توپ قاپی محل، ترکی میں موجود ہے۔ یہ مخطوطہ چمڑے پر تحریر کیے جانے والاے ابتدائی قدیمی مخطوطاتِ قرآن میں سے ایک ہے۔

## تاریخ
یہ مخطوطہ قرآن استنبول، ترکی کے توپ قاپی محل میں موجود ہے۔ اِس مخطوطہ کی نسبت خلیفہ سوم حضرت عثمان بن عفان کی جانب کی جاتی ہے۔ مخطوطہ میں تحریر شدہ خط کی شکل وہی ہے جو قبۃ الصخرۃ پر اور مسجد اموی کی خطاطی میں بھی استعمال کیا گیا ہے۔ اِس مخطوطہ کے 2 صفحات گمشدہ ہیں جن میں 23 آیات تحریر تھیں۔ بقیہ اِس مخطوطہ میں تمام قرآن موجود ہے۔ یہ مخطوطہ اُنیسویں صدی عیسوی کے اواخر میں مصر کے عثمانی گورنر محمد علی پاشا نے عثمانی سلطان محمود ثانی کو بطور ہدیہ استنبول بھجوا دیا تھا۔

## مخطوطہ کا طول و عرض
کتابتِ قرآن چمڑے پر کی گئی ہے۔ کل چمڑے کے صفحات کی تعداد 408 ہے۔ مخطوطہ کا طول 41 سینٹی میٹر (16.1417 انچ) اورعرض 46 سینٹی میٹر (18.1102 انچ) ہے۔

## مزید دیکھیے
* قرآن
* تفسیر
* تراجم قرآن
* قبۃ الصخرۃ
* مسجد اموی
* محمود ثانی
* محمد علی پاشا

## حوالہ جات

زمرہ:تفسیر
زمرہ:توپ قاپی محل
زمرہ:عربی کتب
زمرہ:قرآن
زمرہ:مستشرقین
زمرہ:مصاحف
زمرہ:ویکی ڈیٹا سے مطابقت رکھنے والی مختصر تفصیل
سلم السماء

**سلم السماء** یا **رسالہ الکمالیہ** فارسی النسل ماہر فلکیات غیاث الدین مسعود جمشید کاشانی (متوفی: 22 جون 1429ء) کی تصنیف ہے جس میں فلکیات اور نظام شمسی میں موجود اجرامِ فلکی پر بحث کی گئی ہے۔ یہ کتاب پندرہویں صدی عیسوی کے پہلے عشرے میں لکھی گئی۔

## جائزہ متن
کتاب کا نام سُلَم السماء ہے جس کا معنی ہے کہ آسمان پر چڑھنے کے لیے سیڑھی۔ کتاب عربی زبان میں تحریر کی گئی ہے اور اِس کا اختتام بروز منگل 21 رمضان 809ھ/ یکم مارچ 1407ء کو ہوا۔ مصنف غیاث الدین مسعود جمشید کاشانی نے اپنی ایک دوسری تصنیف کے دیباچہ میں اِس کتاب کا نام مفتاح الحساب لکھا ہے۔ کتاب میں قدیمی اور قرون وسطی کے زمانے کے علم فلکیات کا اندراج بھی کیا گیا ہے۔ کتاب کے متن سے معلوم ہوتا ہے کہ اِس میں سابقہ فلکیاتی کتب کا مواد اخذ کیا گیا ہے۔ عطارد، چاند، سورج اور اجرام فلکی کے وزن و حجم کا تعین بھی کیا گیا ہے۔

## مزید دیکھیے
* غیاث الدین مسعود جمشید کاشانی
* فلکیات

## حوالہ جات

زمرہ:1407ء
زمرہ:1407ء کی کتابیں
زمرہ:ایرانی کتب
زمرہ:پندرہویں صدی کی عربی کتب
زمرہ:پندرہویں صدی کی کتابیں
زمرہ:جغرافیہ
زمرہ:عربی کتب
زمرہ:فلکیات
زمرہ:قرون وسطی کے اسلامی عہد میں آثار فلکیات
زیج السندھند الکبیر

**زیج السندھند الکبیر** ایک زیج ہے جو بغداد میں خلافت عباسیہ کے ابتدائی دور میں سنسکرت زبان کی فلکیاتی تقویم سے عربی زبان میں ترجمہ کی گئی تھی۔ عباسی خلیفہ ابو جعفر المنصور نے 153ھ/ 770ء کے اوائل میں ہی سنسکرت زبان کی مشہور زیج سدھانتا کو عربی زبان میں ترجمہ کرنے کے لیے عربی ماہر فلکیات کو حکم دیا تھا۔ اِن ماہرین فلکیات میں آٹھویں صدی عیسوی کا مشہور مترجم و ماہر فلکیات محمد ابن ابراہیم الفزاری بھی شامل تھا۔ 
## جائزہ متن
کتاب کے کل 37 ابواب ہیں جن میں سے 116 جداولات نظام شمسی کے سیاروں کی حرکات اور تقویم (ماہ و سال) کے دیے گئے ہیں۔ کتاب کے آغاز میں سنسکرت زبان کی تقویم فلکی سدھانتا کا عربی زبان میں ترجمہ کیا گیا ہے، بعد ازاں جداولات دی گئی ہیں جن میں سورج کی حرکت اور نظام شمسی کے پانچ سیاروں عطارد، زہرہ، مریخ، مشتری اور زحل کی حرکات دی گئی ہیں۔

## مزید دیکھیے
* ابو جعفر المنصور 
* محمد ابن ابراہیم الفزاری 
* فلکیات

## حوالہ جات

زمرہ:770ء
زمرہ:اسلامی فلکیات
زمرہ:تاریخ فلکیات
زمرہ:جغرافیہ
زمرہ:عربی کتب
زمرہ:فلکیات
زمرہ:بھارت میں فلکیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:قرون وسطی کے اسلامی عہد میں آثار فلکیات
ترجمہ قرآن (آرتھر جان اربری)

[تصغیر|355x355px|ترجمہ قرآن (آرتھر جان اربری) کی پہلی جلد کا سرورق – [1955ء]]

**ترجمہ قرآن (آرتھر جان اربری)**  مستشرق و محقق آرتھر جان اربری کا ترجمہ قرآن ہے جو عربی زبان سے انگریزی زبان میں کیا گیا ہے۔ مستشرق آرتھر جان اربری کی تصانیف و تراجم میں اِس ترجمہ کو مقبولیت حاصل ہے۔ اِس کی اشاعت 1955ء میں ہوئی۔

## جائزہ
ترجمہ قرآن کو بیسویں صدی عیسوی کے تراجم قرآن کی صفِ اول میں شمار کیا جاتا ہے جو تعصب سے پاک ہے، حالانکہ مصنف مسیحی تھے۔ کتاب کے دیباچہ میں مصنف کے اِس بات کا اظہار کیا تھا کہ: " **اہل [[مسلم]] کے نزدیک [[قرآن]] کی تفسیر مشکل ترین مراحل میں سے ایک ہے، اِس لیے میں صرف اِس کا ترجمہ کر رہا ہوں۔**"

عربی زبان کے مشہور محقق و ادیب خلیل محمد نے اِس ترجمہ قرآن سے متعلق بیان دیا کہ: "یہ ترجمہ بغیر کسی تعصب کے غالباً دنیا بھر کے بہترین تراجم قرآن میں شامل کر لیا گیا ہے۔"

مترجم و محقق قرآن محمد عبدالحلیم نے اِس ترجمہ قرآن سے متعلق لکھا ہے کہ:

" اربری نے اِس ترجمہ کے ذریعہ سے جس احترام و عقیدت کا اظہار کیا ہے، وہ دیکھنے کو خوشگوار اور سننے کو خوشنماء محسوس ہوتا ہے۔ اُس کے عربی زبان کے جملوں اور آیات کے ترجمہ میں محتاط اندازے سے معلوم ہوتا ہے کہ وہ عربی زبان کے محاورات، روزمرہ کی گفتگو اور بول چال سے واقف ہے اور عربی زبان کی انشاء سے قریب تر ہے۔ تاہم اِس ترجمہ میں جس چیز کی کمی ہے وہ یہ ہیں کہ ضروری مقامات پر جہاں تشریح وضاحت طلب ہونی چاہیے تھی، نہیں کی گئی، تفسیری معلومات کا فقدان ہے اور یہ بات انگریزی زبان کے متکلمین کو قرآن کا ترجمہ پہلی بار پڑھتے ہوئے دشواری میں ڈال سکتا ہے۔"

## اشاعت
اِس ترجمہ قرآن کی اشاعت 1955ء میں لندن سے ہوئی۔ پہلی جلد میں سورہ الفاتحہ سے سورہ طٰہٰ تک کا یعنی 21 سورتوں کا ترجمہ موجود ہے اور یہ جلد 352 صفحات پر مشتمل ہے۔ دوسری جلد میں سورہ الانبیاء سے سورہ الناس تک یعنی 93 سورتوں کا ترجمہ موجود ہے اور یہ جلد 376 صفحات پر مشتمل ہے۔ کل صفحات 728 ہیں۔

## مزید دیکھیے
* قرآن
* تفسیر
* تراجم قرآن
* خلیل محمد 
* محمد عبدالحلیم

## حوالہ جات

زمرہ:1955ء کی غیر افسانوی کتب
زمرہ:1955ء کی کتابیں
زمرہ:2000ء کی کتابیں
زمرہ:انگریزی کتب
زمرہ:انگریزی میں تراجم قرآن
زمرہ:تفسیر
زمرہ:عربی کتب
زمرہ:قرآن
زمرہ:مستشرقین
کتاب صور الکواکب

[تصغیر|321x321px|کتاب صور الکواکب میں برج [قوس کی مصورانہ عکاسی– 964ء]]
[تصغیر|321x321px|کتاب صور الکواکب کے دو صفحات– [فن اسلامی عجائب گھر، دوہا]]
**کتاب صور الکواکب**  مسلم ماہر فلکیات عبدالرحمن الصوفی کی تصنیف ہے جو دسویں صدی عیسوی میں نظام شمسی اور اجرام فلکی کی ہیئت و حرکات پر لکھی گئی ہے۔
## جائزہ متن

## نگارخانہ

فائل:Constellation Gemeaux - al-Sufi.jpg|کتاب صور الکواکب میں برج جوزا کی مصورانہ عکاسی– 964ء
فائل:Al Sufi - Book of Fixed Stars - Ursa Major (The Great Bear) - Bodleian Library - Marsh 144.jpg|دب اکبر اور بنات النعش کی مصورانہ عکاسی– 964ء
فائل:Azophi Ophiuchus.jpg|سپیرا (مجمع النجوم)– 1730ء، صور الکواکب کی تشریح سے تیار کردہ
فائل:Folio 165 from manuscript of as-Sufi treatese on the fixed stars. 1009-10. Bodleian Library, Oxford..jpg|منزل زن پابند سلاسل– 1009ء/ 1010ء
فائل:Constellation Crabe - al-Sufi.jpg|برج سرطان– 964ء
فائل:Constellation lièvre - al-Sufi.jpg|خرگوش (مجمع النجوم)– 964ء


## مزید دیکھیے
* عبدالرحمن الصوفی
* فلکیات

## حوالہ جات

زمرہ:960ء کی دہائی
زمرہ:960ء کی دہائی کی کتابیں
زمرہ:964ء
زمرہ:جغرافیہ
زمرہ:دسویں صدی کی عربی کتب
زمرہ:عربی کتب
زمرہ:فلکیات
زمرہ:قرون وسطی کے اسلامی عہد میں آثار فلکیات
فیض تونسوی

**استاد فیض تونسوی** ڈیرہ غازی خان کے ایک قادر الکلام شاعر تھے۔

## ولادت
فیض تونسوی کی ولادت تونسہ شریف میں 1909ء کو مولوی محمد یار کے گھر میں ہوئی۔ گھریلو نام فیض اللہ پایا لیکن ادبی دنیا میں استاد فیض تونسوی کے نا م سے شہرتِ دوام پائی۔
## شاعری
فن شعر کی رہنمائی خواجہ سلیمان تونسوی کے پوتے خواجہ محمد زکریا سے لی تھی جو فارسی، عربی زبان و ادب پر مکمل دسترس رکھتے تھے۔ ان کی غزل میں وہ تمام خوبیاں موجود ہیں جو اساتذہ شعرا میں نظر آتی ہیں۔
## تصنیف
**لوحِ جہاں** فیض تونسوی کاسرمایہ حیات ہے جو ان کے بیٹے محمد ضرار فیض نے ان کی وفات کے بعد 1995ء میں شرکت پرنٹنگ پریس لاہور سے چھپوا یا ہے
## وفات
استاد فیض تونسوی مئی 1984ء کو وفات پا گئے اور تونسہ شریف میں مدفون ہیں۔
## حوالہ جات

زمرہ:1909ء کی پیدائشیں
زمرہ:1984ء کی وفیات
زمرہ:سرائیکی زبان کے شعرا
فیض تبسم تونسوی

**فیض تبسم تونسوی** خطہ سرائیکی کے ایک قادر الکلام شاعر تھے۔
## ولادت
فیض محمد 2فروری 1931ء کو محمد بخش کے گھر تونسہ شریف(پنجاب)، پاکستان میں پیدا ہوئے، ان کے والد اسکول میں مدرس اور عربی، فارسی کے ماہر تھے۔
## تعلیم
فیض محمد نے تونسہ شریف میں میٹرک کیا، 1952ء میں گریجویشن کر کے عام خاص باغ ہائی اسکول اور مسلم ہائی اسکول میں انگریزی پڑھاتے رہے انھیں زندگی بھر انگریزی اور اردو لٹریچر سے بے حد دلچسپی رہی۔
## شاعری
فیض تبسم تونسوی نے قلمی نام سے شاعری کو ایسا اوڑھنا بچھونا بنایا کہ لوگ فیض محمد کو بھول گئے۔ وہاں جابر علی جابر، عرش صدیقی، مذاق العیشی اور کیفی جام پوری جیسے قادر الکلام شعرا ء کی محفلیں میسر آئیں۔ محسن نقوی کے استاد شفقت کاظمی سے بھی مشورۂ سخن لیتے رہے، 1965ء میں سلیمانیہ پبلک ہائی اسکول سمن آباد لاہور کے پرنسپل بھی رہے، لیکن غمِ حالات انھیں پھر ملتان لے آئے۔ 1971ء میں کراچی چلے گئے وہاں شور اکیڈمی نے فیض تبسم تونسوی کے شعری ذو ق کو مزید جِلا بخشی۔ وہ جوش ملیح آبادی، شور علیگ، اختر الایمان، احسان دانش اور اختر شیرانی جیسے قد آور شعرا سے بے حد متاثر تھے۔
## وفات
1997ء کو وفات پا گئے۔ جب ان کے جسدِ خاکی کو کراچی سے آبائی قبرستان تونسہ لا کر دفن کیا گیا۔
## نمونہ کلام
وہ تماشا ہوں کہ اک خلق تماشائی ہے

زندگی تو مجھے کس موڑ پہ لے آئی ہے

حرفِ حق آج بھی ٹھہرا ہے سزا وارِ صلیب

وہ جو پہلے تھا یزیدوں کا چلن آج بھی ہے۔
## حوالہ جات

زمرہ:1931ء کی پیدائشیں
زمرہ:1997ء کی وفیات
زمرہ:سرائیکی زبان کے شعرا
کیرتیگا ریڈی

**کیرتیگا ریڈی** (پیدائش: 1972ء)، ایک بھارتی تجارت پیشہ خاتون اور فیس بک بھارت کی مینیجنگ ڈائریکٹر ہے۔ اس نے حال کے ایک انٹریو میں اعلان کیا کہ وہ فیس بک بھارت کی مینیجنگ ڈائریکٹر کے عہدے سے ہٹ رہی ہے اور ریاستہائے متحدہ امریکا میں جاکر مینلو پارک کے فیس بک کے صدر دفتر، کیلی فورنیا میں عالمی رول لے رہی ہے۔ اس کا کہنا تھا کہ "ہماری بیٹیاں آشنا اور آریہ اس تبدیلی سے بے حد خوش ہیں"، تاہم قریبی دوستوں نے اس بیان پر شبہات کا اظہار کیا۔

کیرتیگا کا طرۂ امتیاز یہ ہے کہ وہ فیس بک کی پہلی بھارتی ملازم ہے اور کمپنی کی توسیع و ترقی کے پس پردہ وہ بھی ایک زور آور حیثیت رکھتی ہے۔

2011ء میں وہ فارچون انڈیا کی 50 قد آور خواتین میں سے ایک قرار پائی اور بھارت کی 25 بااثر خواتین میں سے ایک قرار پائی۔

## کریئر
ریڈی کی پرورش بھارت میں ہوئی۔ وہ درمیانی طبقے کے ماں باپ کو پیدا ہوئی، اس کا باپ ایک سرکاری ملازم تھے۔ وہ کمپیوٹر سائنس میں بیچلرز کی اور ایم جی ایم انجینئیرنگ کالج، ناندیڑ میں بابا صاحب بھیم راؤ امبیڈکر یونیورسٹی، مہاراشٹر کے تحت دوم مقام پر فائز ہوئی۔ گریجویشن کے بعد وہ ناگپور اپنے ماں باپ کے ساتھ چلی گئی اور مختصر وقت کے لیے یشونت کانیٹکر کی پروگرامنگ پر مبنی کتابوں کی تیاری، عملی مثالوں کو شامل کرنے اور کلیدی تصورات کو خوش اسلوبی سے پیش کرنے میں معاون رہی ہے۔ اس کے بعد وہ ریاستہائے متحدہ امریکا میں اسٹینفرڈ یونیورسٹی سے ایم بی اے مکمل کی اور سائراکوز یونیورستی سے کمپیوٹر انجینئری میں ایم ایس کی پڑھائی کی۔

ریڈی نے کئی نامور کمپنیوں جیسے کہ سیلیکان گرافکس اور موٹورولا کے لیے کام کیا۔ سیلیکان گرافکس میں اپنے کام کے دوران وہ سب سے کم عمر انجینئری ڈائریکٹر اور اس سطح پر اپنی ٹیم کی واحد خاتون تھی۔ 2008ء میں ریڈی بھارت واپس آ گئی اور امریکا میں قائم فینیکس ٹیکنالوجیز کے لیے کام کرنے لگی۔
.
2010ء میں ریڈی فیس بک میں شامل ہوئی۔ کمپنی کی اولین ملازم کے طور پر وہ نہ صرف تمام سرگرمیوں کو آغاز سے وجود میں لانے کا کام کر رہی تھی، بلکہ اسے خود پہلے دن دفتر کے شٹر خود کھولنے پڑے۔ اس کی قیادت میں فیس بک بھارت نہ صرف اپنے صارفین کی تعداد بڑھانے میں کامیاب ہوا، بلکہ عالمی تجارت میں قابل لحاظ تعاون کرنے لگا۔ اس غرض کے لیے کوکا کولا کمپنی، بھارت اور ییپ می جیسے اداروں سے تال میل بھی کرنا پڑا۔

بھارت کی موبائل کمپنیوں کی جانب موبائل ڈاٹا پر شرح ہو کر بھی فیس بک مفت فراہم کرنے کی اسکیم کی برخاستگی کے بعد ریڈی نے اپنے عہدے سے ہٹ کر ریاستہائے متحدہ امریکا اگلے چھ مہینوں سے لے ایک سال کے بیچ جاکر کام کرنے کا اعلان کیا۔

12 فروری 2016ء کو ایک فیس بک پوسٹ میں اس نے لکھا: "جب میرا خاندان بھارت نقل مقام کیا، ہم جانتے تھے کہ ہم لوگ ایک دن امریکا واپس لوٹیں گے۔ یہ ایک کھٹ مِٹ لمحہ ہے کہ یہ بتایا جائے کہ واپسی کے وقت کا سلسلہ اگلے 6-12 مہینوں میں آ رہا ہے۔ ہماری لڑکیاں ہائی اسکول اور مڈل اسکول اسی آنے والے سال سے شروع کر رہے ہیں — جو فطری نقطۂ 
تبدیلی فراہم کرتا ہے کہ یہ واپسی کا اقدام مکمل ہو۔"

## ذاتی زندگی
کیرتیگا کی شادی دیو آنند ریڈی سے ہوئی ہے اور اس کی دو لڑکیاں آشنا اور آریہ ہیں۔

## حوالہ جات

زمرہ:1970ء کی دہائی کی پیدائشیں
زمرہ:بقید حیات شخصیات
زمرہ:کاروبار میں بھارتی خواتین
زمرہ:چینائی کی کاروباری شخصیات
زمرہ:تمل ناڈو کی خواتین کاروباری شخصیات
زمرہ:سیراکیوز یونیورسٹی کے فضلا
رصفہ

**رصفہ**  ایاہ کی بیٹی تھی اور ساؤل کی داشتہ  تھی۔

## ساؤل کی وفات کے بعد
ساؤل کی وفات کے بعد ابنیر نے رصفہ سے شادی کرلی تھی جس کا الزام اشبوست نے ابنیر پر لگایا تھا:
 اشبوست کے الزام کی وجہ سے ابنیر بہت افسردہ ہوا۔ یہ الزام کی وجہ اشبوست کے زوال اور داؤد کی بادشاہت کا باعث بنی:

## رصفہ کے بیٹوں کی موت
داؤد کے دورِ بادشاہت میں شدید قحط سالی پڑی۔ یہ قحط سالی کا زمانہ تین سال تک رہا۔ داؤد قحط کی وجہ سے بے حد پریشان تھا اس نے خداوند سے دعا کی اور خداوند نے اس کی دعا سن لی اور اس کو جواب دیا۔ خداوند نے کہا:  اس کے بعد داؤد (بادشاہ) نے جبعونیوں کو اپنے دربار میں بلوایا اور داؤد نے جبعونیوں سے کہا:  جبعونیوں نے داؤد سے کہا: داؤد نے کہا: جبعونیوں نے بادشاہ داؤد سے کہا: بادشاہ داؤد نے کہا: مختلف مؤرخین اور کتاب سموئیل کے مطابق، داؤد نے ارمونی اور مفیبوست کو جبعونیوں کے حوالے کیا تھا۔ جو ساؤل اور اس کی حرم(داشتہ) بیوی رصفہ کے بیٹے تھے۔ ساؤل کی ایک اور بھی بیٹی تھی اس کا نام میرب تھا۔ اس کی شادی عدری ایل نامی شخص سے ہوئی تھی۔ جو محویلا کے برزلی کا بیٹا تھا۔ اس لیے داؤد نے میرب اور عدری ایل کے پانچ بیٹوں کو لیا۔ داؤد نے ان ساتوں آدمیوں کو جبعونیوں کو دے دیا۔ جبعونی انھیں جبعہ کی پہاڑ پر لائے اور خداوند کے سامنے پھانسی پر لٹکا دیا۔ وہ ساتوں آدمی ایک ساتھ مر گئے۔ جن میں رصفہ کے دو بیٹے بھی تھے۔

## لاشوں کی حفاظت
رصفہ بنتِ ایاہ نے ٹاٹ لیا۔ وہ کپڑا چٹان پر پانچ مہینوں تک پڑا رہا۔ رصفہ دن رات لاشوں کو دیکھتی رہتی تھی۔ دن میں وہ جنگلی پرندوں کو لاش پر بیٹھنے نہیں دیتی اور رات میں جنگلی جانوروں کو لاشوں پر آنے نہیں دیتی تھی۔ لوگوں نے یہ سب دیکھا اور اس کی خبر داؤد کو کری کہ ساؤل کی داشتہ رصفہ دیوانوں کی طرح لاشوں کی حفاظت کر رہی ہے۔ تب داؤد نے جلعاد کے آدمیوں سے ساؤل اور یونتن کی ہڈیاں لیں (فلستیوں نے بیت شان کی دیوار پر ساؤل اور یونتن کا قتل کرکے جسموں کو لٹکایا تھا۔ لیکن یبیس جلعاد کے آدمی وہاں گئے اور وہاں سے لاشوں کو چرالیا۔) داؤد نے ساؤل اور ان سات آدمیوں کی لاشوں کو بھی لیا جو جبعونیوں کے ہاتھوں پھانسی پر لٹکائے گئے تھے جن میں رصفہ کے دو بیٹے ارمونی اور مفیبوست بھی تھے۔ داؤد نے ساؤل، اس کے بیٹے یونتن اور ان سات افراد کی ہڈیوں کو بنیامین کے علاقے میں دفن کیا تھا۔

## حوالہ جات

زمرہ:عبرانی بائبل میں مذکور خواتین
زمرہ:عہد نامہ قدیم میں خواتین
زمرہ:کتاب سموئیل
زمرہ:کنیزیں
زمرہ:گیارہویں صدی ق م کی خواتین
زمرہ:گیارہویں صدی ق م کی عبرانی شخصیات
زمرہ:بیت ساؤل